Lovačke grupe Jugoistok

"**Lovačke grupe Jugoistok**" su bile nemačko-kvislinške diverzantske grupe osnovane krajem 1944. godine radi vršenja sabotaža u oslobođenoj Srbiji. Za vođu ovih grupa Nemci su postavili Dražu Mihailovića, koji je radi toga formirao **"Komandu kraljevskih komandosa"**. Cilj sabotaža bila je priprema terena za ponovnu nemačku okupaciju Beograda, u proleće 1945.

U to vreme vođene su teške borbe na Sremskom frontu između Wehrmachta i Narodnooslobodilačke vojske Jugoslavije. Diverzantsko-špijunske grupe sabotera, obučene od Gestapoa, slate su u pozadinu radi slabljenja napora Narodnooslobodilačke vojske koja se borila da otera okupatora iz Jugoslavije.

Pored srpskih, postojale su i rumunske, bugarske i grčke „Lovačke grupe Jugoistok”.

## Formiranje

Nakon što su proterani iz Srbije, Nemci su počeli da pripremaju Lovačke grupe Jugoistok, obaveštajno-terorističke grupe sastavljene od Srba i Nemaca sa ciljem ubacivanja u Srbiju radi vršenja diverzija, terorističkih napada i sabotaža. Kada su se ostaci Ljotićevog Dobrovoljačkog korpusa i Nedićeve Specijalne policije povukli u Treći Rajh, Gestapo je odmah naredio da se formiraju diverzantske grupe i upute na obuku u Kajzervaldu i Nojštrelicu. Do kraja 1944. godine formirano je i obučeno oko pet terorističkih grupa, svaka jačine od deset do četrdeset ljudi. Na čelu jedne od ovih grupa bio je zloglasni Boško Bećarević, dok su vođe ostalih bili istaknuti ljotićevci i agenti Gestapoa Ratko Parežanin, Jovan Kraguljac, Rade Pavlović "Ognjen" i Branko Gašparević "Gara".

## Delovanje

Radi uspešnog izvođenja operacija, povezali su se s generalom Mihailovićem, koji je tada bio u Bosni. 13. januara 1945. pukovnik Gojko Borota (pseudonim »Momblan«) iz Sarajeva izveštava Mihailovića o njihovom dolasku: 

16. januara, pukovnik Borota javlja generalu Mihailoviću da je imao sastanak sa Gašparevićem i »brojem 11«, tj. sa Njemcima:

Pukovnik Borota (pseudonim »Maus«) istog dana šalje generalu Mihailoviću dopunske informacije o Gašparevićevoj diverzantskoj grupi:

Potpukovnik Dragoslav S. Račić je 3. marta 1945. potpisao naređenje kojim se Gašparević upućuje u Srbiju. Račić zahtijeva od četnika na terenu kojim se grupa bude kretala da Gašpareviću pomažu u vršenju »specijalnog zadatka«:

Prema objavi koju je 8. marta 1945. dobio od majora Nikole Kalabića, komandanta Gorske garde JVuO, Branko Gašparević je istog dana napustio Vrhovnu komandu. Imao je još i objavu izdatu od komandanta Avalskog korpusa.

Nakon boravka kod Mihailovića i zajedničkih dvomjesečnih priprema, vođa jedne diverzantske grupe poslao je izvještaj svojoj komandi. On 5. marta 1945. javlja generalu Glaiseu von Horstenauu:

O zadacima i obuci svoje špijunsko-terorističke grupe, njen vođa Gašparević "Gara" je u toku istražnog postupka 1945. godine ispričao:

Gašparovićeva grupa zvala se *Ringelnater* što u prevodu znači 'zmija belouška'. Od 64 čoveka, koliko je imao kad je došao u Sarajevo, veliki broj njih je dezertirao ili se porazboljevao pa je popunjena četnicima. Grupi je Draža Mihailović dodelio 30 ljudi sa poručnikom Milovanom Nedeljkovićem na čelu. Sa njima je još otišlo i 6 četnika iz Gorske garde. Draža im je nalagao da vrše anti-jugoslovensku propagandu: 

Prebacivanje u Srbiju nije napredovalo po planu, a Gašparević se žalio da ih narod ne prihvata:

Gašparevićeva grupa je aprila 1945. zarobljena od jedinica Jugoslovenske armije. Sličnu sudbinu doživeo je i šef svih špijunsko-terorističkih grupa Rade Pavlović "Ognjen", koji se početkom proleća 1945. godine, sa grupom obučenom u britanske uniforme, dobro naoružanom i opremljenom radio-stanicom i špijunsko-diverzantskim materijalom, spustio padobranom iz aviona na Kopaonik. Tako je plan "Komande lovačkih grupa Jugoistok", sa gestapovcem Mandlom na čelu, o ubacivanju špijunsko-terorističkih grupa u Srbiju, već na samom početku doživeo pun neuspeh.

## Suđenja

Branko Gašparević, vođa nemačko-kvislinške diverzantske grupe *Ringelnater*, je avgusta 1945. od Višeg vojnog suda JA osuđen na smrt i streljan.

General Dragoljub Mihailović je uhvaćen 1946. godine. Na suđenju u Beogradu stavljeno mu je na teret i osnivanje terorističkih grupa uz pomoć Gestapoa.

:Pretsednik: Ko vas je dakle povezao sa Gašparevićem?
:Optuženi: Borota.
:Pretsednik: Znači li to da su Nemci Gašparevića uputili na Borotu?
:Optuženi: Sigurno.
:Pretsednik: Da li je Borota bio pod vašom komandom?
:Optuženi: Jeste.
:Pretsednik: Kakvo je bilo naređenje Gašparevićeve grupe?
:Optuženi: Ja nisam gledao, on mi je tom prilikom govorio, a ja sam bio suviše zauzet, da ima dve puške bezglasne, i da ih je probao na dvojici ustaša.
:Pretsednik: Da li je imao eksploziva?
:Optuženi: Imao je mnogo materijala.
:Pretsednik: Kakva je odela imala Gašparevićeva grupa?
:Optuženi: Imala je engleska i nemačka odela.
:Pretsednik: Zašto je Gašparevićeva grupa nosila engleska odela?
:Optuženi: Da bi bolje prolazila kroz Srbiju, da bi bolje bila primljena od naroda.

Tokom saslušanja, optuženi Mihailović je priznao da je održavao vezu sa ovim grupama:
:Pretsednik: Jeste li vi održavali vezu sa ovim grupama?
:Optuženi: Možda je bila.
:Pretsednik: Da ili ne?
:Optuženi: Jeste.
:Pretsednik: Kako?
:Optuženi: Radio putem.

Na kraju se ispostavilo da je on bio njihov vrhovni zapovednik:
:Pretsednik: Ako je Gašparević imao za zadatak diverzije, sabotaže i atentate na rukovodioce, znači li to da sve te stvari ne može da radi bez naređenja Topalovića?
:Optuženi: Bez naređenja Topalovića nije mogao da radi ni jednu stvar.
:Pretsednik: Pod čijom je komandom Topalović?
:Optuženi: Pod komandom komandosa.
:Pretsednik: A ko je komandant komandosa?
:Optuženi: Pukovnik Pavlović.
:Pretsednik: A ko je komandant Pavlovićev?
:Optuženi: Ja.

U presudi generalu Mihailoviću je utvrđeno:

## Literatura

* 

## Izvori

## Povezano
* Sremski front
* Povlačenje kolaboracionista u Treći Rajh

## Vanjske veze
* Nikola Milovanović PLAN KOMANDE LOVAČKIH GRUPA JUGOISTOK